Анхель Дзі Марыя

**А́нхель Фабія́н дзі Мары́я Эрна́ндэс** (; нар. , , Аргенціна) — аргенцінскі футбаліст, атакуючы паўабаронца партугальскага клуба «Бенфіка» з Лісабона і нацыянальнай зборнай Аргенціны. Чэмпіён свету 2022 года, уладальнік Кубка Амерыкі 2021 года.

## Клубная кар’ера 
Дзі Марыя пачаў сваю прафесійную футбольную кар’еру ў 2005 годзе, калі дэбютаваў за родны клуб «Расарыа Сентраль». У студзені 2007 года ён меў магчымасць перайсці ў клуб расійскай Прэм’ер-лігі, калі «Рубін» прапанаваў яму кантракт, аднак ігрок адмовіўся ад такога развіцця кар’еры.

У ліпені 2007 года Анхель перайшоў у склад партугальскай «Бенфікі», якая выклала за іграка 6 млн еўра, атрымаўшы 80 % правоў на футбаліста. Пазней, у жніўні 2008 года, партугальскі клуб выкупіў астатнюю частку правоў за 2 млн еўра. Дзі Марыя падпісаў новы кантракт з «Бенфікай» у кастрычніку 2009 года, падоўжыўшы яго яшчэ тры гады. 27 лютага 2010 года Дзі Марыя забіў свой першы хет-трык у матчы супраць «Лейшойнша».

28 чэрвеня 2010 года мадрыдскі «Рэал» размясціў на сваім сайце інфармацыю, што яны прыйшлі да пагаднення з «Бенфікай» паводле трансферу Дзі Марыі. 7 ліпеня 2010 года Дзі Марыя прыбыў у Мадрыд напрасткі з Буэнас-Айрэса, і прайшоў медыцынскае абследаванне 8 ліпеня. Анхель дэбютаваў 4 жніўня 2010 года ў таварыскім матчы супраць клуба «Амерыка», дзе «Рэал» перамог з лікам 3:2. 22 жніўня Дзі Марыя забіў свой першы гол у іншай таварскай сустрэчы супраць клуба «Эркулес», у якік «Рэал» перамог з лікам 3:1.

26 жніўня 2014 года Дзі Марыя падпісаў пяцігадовы кантракт з «Манчэстэр Юнайтэд», які выклаў за паўабаронцу 59,7 млн фунтаў, што стаў пятым самым дарагім трансферам усіх часоў і самым дарагім брытанскім падпісаннем. Ужо 30 жніўня Анхель дэбютаваў за новы клуб у матчы супраць «Бернлі», які скончыўся з лікам 0:0. Ігрок атрымаў пашкоджанне і быў заменены на 70-й хвіліне.

Пасля няўдалага сезона ў складзе «Манчэстэр Юнайтэд» Дзі Марыя вырашыў пакінуць Англію. 6 жніўня 2015 года ігрок падпісаў чатырохгадовы кантракт з французскім «Пары Сен-Жэрмен». Як мяркуецца, сума трансферу склала 63 млн еўра.

У маі 2022 года «Пары Сен-Жэрмен» абвясціў аб сыходзе Дзі Марыі па заканчэнні кантракта. У ліпені 2022 года футбаліст у якасці свабоднага агента падпісаў аднагадовае пагадненне з «Ювентусам». Пакінуў турынскі клуб па заканчэнні сезона 2022/23, а ў ліпені 2023 года стаў іграком «Бенфікі».

## Міжнародная кар’ера 
Дзі Марыя прымаў удзел на турніры Алімпійскіх гульняў у Пекіне, дзе разам з каманд дамогся залатых медалёў. Анхель быў уключаны ў заяўку зборнай Аргенціны ў якасці аднаго з 23 ігракоў на чэмпіянат свету па футболе 2010. 11 жніўня 2010 года ён забіў першы гол за нацыянальную зборную ў Дубліне ў таварыскім матчы супраць зборнай Ірландыі. Гульня скончылася з лікам 1:0.

## Дасягненні 
### Клубныя 
**«Бенфіка»**:
* Чэмпіён Партугаліі: 2010
* Уладальнік Кубка партугальскай лігі (2): 2009, 2010

**«Рэал»**:
* Чэмпіён Іспаніі: 2012
* Уладальнік Кубка Іспаніі (2): 2011, 2014
* Уладальнік Суперкубка Іспаніі: 2012
* Пераможца Лігі чэмпіёнаў: 2014
* Уладальнік Суперкубка УЕФА: 2015

**«Пары Сен-Жэрмен»**:
* Чэмпіён Францыі (5): 2016, 2018, 2019, 2020, 2022
* Уладальнік Кубка Францыі (5): 2016, 2017, 2018, 2020, 2021
* Уладальнік Кубка французскай лігі (4): 2016, 2017, 2018, 2020
* Уладальнік Суперкубка Францыі (4): 2016, 2018, 2019, 2020

### Міжнародныя 
* Чэмпіён свету: 2022
* Пераможца Кубка Амерыкі: 2021
* Пераможца Фіналісімы: 2022
* Залаты прызёр Алімпійскіх гульняў: 2008

## Крыніцы 
## Спасылкі 
Катэгорыя:Футбалісты Аргенціны
Катэгорыя:Ігракі зборнай Аргенціны па футболе
Катэгорыя:Ігракі ФК Расарыа Сентраль
Катэгорыя:Ігракі ФК Бенфіка Лісабон
Катэгорыя:Ігракі ФК Рэал Мадрыд
Катэгорыя:Ігракі ФК Манчэстэр Юнайтэд
Катэгорыя:Ігракі ФК Пары Сен-Жэрмен
Катэгорыя:Ігракі ФК Ювентус
Катэгорыя:Алімпійскія чэмпіёны ад Аргенціны
Катэгорыя:Алімпійскія чэмпіёны па футболе
Катэгорыя:Чэмпіёны летніх Алімпійскіх гульняў 2008 года
Катэгорыя:Футбалісты на летніх Алімпійскіх гульнях 2008 года
Катэгорыя:Чэмпіёны свету па футболе
Катэгорыя:Чэмпіёны Паўднёвай Амерыкі па футболе